《送周正孺自考功郎中归守梓潼兼简吕元钧三绝》
宋代·苏辙

白发熙宁老诤臣，凛然心胆大于身。
吾侪坐看冯唐去，谁起云中废弃人。
十年符竹守吾州，故吏相逢嘲土牛。
毋谓徐公不堪用，诸人自与世沉浮。
东道如闻近稍安，乘骢按部凛生寒。
忽逢太守能相下，俱是従来言事官。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。